Οσον αφορά το θέμα του EMSA στο οποίο αναφέρθηκε σήμερα ο Κυριάκος Μητσοτάκης και την κυβερνητική καθυστέρηση, ο ίδιος ο ΕMSA με επίσημη τοποθέτησή του, μέσω δελτίου τύπου, στις 13 Σεπτεμβρίου αναφέρει πως από τις Ελληνικές αρχές κλήθηκε να συνδράμει στον καθαρισμό του Σαρωνικού στις 13 Σεπτεμβρίου.

Αναλυτικά ο Ευρωπαϊκός Μηχανισμός Ασφάλειας Ναυσιπλοΐας σημειώνει πως το ναυάγιο του Αγία Ζώνη ΙΙ έλαβε χώρα στις 9 Σεπτεμβρίου στις 02:45 τα ξημερώματα στα δυτικά του λιμανιού του Πειραιά.

Σύμφωνα με την ανακοίνωση το Αγία Ζώνη ΙΙ περιείχε 2.200 τόνους πετρελαίου και 370 τόνους πετρελαίου MGO (Marine Gas Oil), αυξάνοντας το συνολικλο φορτίο σε 2570 τόνους.

Από την ανακοίνωση επιβεβαιώνονται τα λεγόμενα του κ. Μητσοτάκη, που σήμερα κατά την διάκρεια της ομιλίας του στη Βουλή έθεσε το ερώτημα προς τον κ. Κουρουμπλή πως καθυστέρησε 4 μέρες να ζητήσει την συνδρομή του EMSA.